b'\n_START_ARTICLE_\nHambletonian Stakes\n_START_SECTION_\nHistoria\n_START_PARAGRAPH_\nVuonna 1926 perustettu Hambletonian j\xc3\xa4rjestettiin ensimm\xc3\xa4ist\xc3\xa4 kertaa New Yorkin osavaltion Syracusessa Great New York State Fair -maatalousn\xc3\xa4yttelyn yhteydess\xc3\xa4. Seuraavana vuonna kilpailu siirtyi Kentuckyn Lexingtoniin kolmen vuoden ajaksi ja sielt\xc3\xa4 edelleen New Yorkin Gosheniin vuoteen 1956 saakka. Poikkeuksena oli sotavuosi 1943, jolloin kilpailu k\xc3\xa4ytiin s\xc3\xa4\xc3\xa4nn\xc3\xb6stelyn vuoksi New Yorkin kaupungissa sijaitsevalla Yonkersin raviradalla. Vuosina 1957\xe2\x80\x931980 Hambletonian j\xc3\xa4rjestettiin Illinoisin Du Quoinin maatalousn\xc3\xa4yttelyn yhteydess\xc3\xa4, jonka j\xc3\xa4lkeen se siirtyi Meadowlandsin raviradalle.'